Diari Oficial de la Generalitat Valenciana


Sumari del DOGV 8232, del 12-02-2018 (2018/1146)

RESOLUCIÓ de 5 de febrer de 2018, de la Presidència de la Generalitat, de concessió de distincions en matèria de protecció civil de la Generalitat a Javier Sabater Martí.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1146


Data del document
:   05-02-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 5 de febrer de 2018, de la Presidència de la Generalitat, de concessió de distincions en matèria de protecció civil de la Generalitat a Javier Sabater Martí. [2018/1146]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, arran de la proposta de concessió de la distinció efectuada per Jorge Suárez Torres, subdirector de l'Agència Valenciana de Seguretat i Resposta a les Emergències per a Javier Sabater Martí, resolc:  
  
Primer  
Concedir la Medalla al Mèrit de Protecció Civil, en la categoria de Medalla d'Or, a Javier Sabater Martí, bomber professional de l'Ajuntament de Castelló de la Plana i subcap de Bombers Voluntaris del Parc de Bombers dels Ports de Morella, per la seua labor en matèria de protecció civil i emergències, que denota una especial dedicació al proïsme, i per la seua intervenció en l'incendi de forestal en la muntanya Esparraguera, a Culla.  
  
Segon  
En compliment del que estableix l'article 12 del Decret 150 de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de Protecció Civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes, a comptar des de l'endemà de la seua publicació, de conformitat amb el que estableix la Llei 39/2015, d'1 d'octubre, de procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciós-administrativa; sense perjudici que puga interposar qualsevol altre tipus de recurs o reclamació que millor convinga al seu interés.  
  
L'Eliana, 5 de febrer de 2018.- El president de la Generalitat (ap. 5é R12.02.2016; DOGV 17.02.2016), el director de l'Agència Valenciana de Seguretat i Resposta a les Emergències: José María Ángel Batalla.